CELEX: 52019PC0338
Language: fi
Date: 2019-07-16
Title: Ehdotus NEUVOSTON ASETUS asetusten (EU) 2019/124 ja (EU) 2018/2025 muuttamisesta tiettyjen kalastusmahdollisuuksien osalta

EUROOPAN KOMISSIO
            Bryssel 16.7.2019
            COM(2019) 338 final
            2019/0154(NLE)
            Ehdotus
            NEUVOSTON ASETUS
            asetusten (EU) 2019/124 ja (EU) 2018/2025 muuttamisesta tiettyjen kalastusmahdollisuuksien osalta
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetuksessa (EU) 2019/124 vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2019. Kyseisiä kalastusmahdollisuuksia muutetaan niiden voimassaoloaikana yleensä useita kertoja. Neuvoston asetuksessa (EU) 2018/2025 vahvistetaan unionin aluksiin sovellettavat eräiden syvänmeren kalakantojen kalastusmahdollisuudet vuosiksi 2019 ja 2020. Ehdotus sisältää pilkkupagellikantojen suurimpia sallittuja saaliita (total allowable catch), jäljempänä ’TAC’, koskevan muutoksen kansainvälisen merentutkimusneuvoston, jäljempänä ’ICES’, kyseistä kantaa koskevan lausunnon mukaisesti.
            
            
               •Yhdenmukaisuus muiden alaa koskevien politiikkojen säännösten kanssa
            
            
               Ehdotetut toimenpiteet on suunniteltu yhteisen kalastuspolitiikan tavoitteiden ja sääntöjen mukaisesti, ja ne ovat yhdenmukaisia kestävää kehitystä koskevan unionin politiikan kanssa.
            
            
               •Yhdenmukaisuus unionin muiden politiikkojen kanssa
            
            
               Ehdotetut toimenpiteet ovat johdonmukaisia suhteessa unionin muuhun politiikkaan, erityisesti ympäristöalalla.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Tämän ehdotuksen oikeusperusta on Euroopan unionin toiminnasta tehdyn sopimuksen 43 artiklan 3 kohta.
            
            
               Elollisten vesiluonnonvarojen kestävää hyödyntämistä koskevat unionin velvollisuudet perustuvat uuden YKP-perusasetuksen 2 artiklassa määriteltyihin velvollisuuksiin.
            
            
               •Toissijaisuusperiaate (jaetun toimivallan osalta) 
            
            
               Ehdotus kuuluu perussopimuksen 3 artiklan 1 kohdan d alakohdassa tarkoitettuun unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               
                  Ehdotus on suhteellisuusperiaatteen mukainen seuraavasta syystä: yhteinen kalastuspolitiikka on yhteistä politiikkaa. Perussopimuksen 43 artiklan 3 kohdan mukaan neuvoston tehtävänä on hyväksyä kalastusmahdollisuuksien vahvistamista ja jakamista koskevat toimenpiteet.
               
            
            
               •Toimintatavan valinta
            
            
               Ehdotettu toimintatapa: asetus. 
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
         
         
            
               •Voimassa olevan lainsäädännön jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Ehdotuksessa otetaan huomioon palaute, jota on saatu sidosryhmiltä, neuvoa-antavilta toimikunnilta, kansallisilta viranomaisilta, kalastusalan organisaatioilta sekä kansalaisjärjestöiltä vuoden aikana, ja niiden palaute otetaan huomioon kalastusmahdollisuuksia vahvistettaessa.
               
            
            
               •Asiantuntijatiedon keruu ja käyttö
            
            
               
                  Ehdotus perustuu kansainvälisen merentutkimusneuvoston antamiin tieteellisiin lausuntoihin.
               
            
            
               •Vaikutustenarviointi
            
            
               Kalastusmahdollisuuksia koskevan asetuksen soveltamisala rajataan perussopimuksen 43 artiklan 3 kohdassa.
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Ehdotetuilla toimenpiteillä ei ole vaikutuksia talousarvioon.
               
            
            
               5.LISÄTIEDOT
            
            
               •Ehdotukseen sisältyvien säännösten yksityiskohtaiset selitykset
            
            
               Ehdotetuilla muutoksilla on tarkoitus muuttaa asetusta (EU) 2019/124 jäljempänä esitetyllä tavalla.
            
            
               ICES-suuralueilla 9 ja 10 sekä unionin vesillä CECAF-alueella 34.1.1 esiintyvä sardelli on lyhytikäinen laji, jota koskevat selvitykset saadaan päätökseen toukokuussa. Tämän vuoksi muutetaan ajanjakso, jolle TAC vahvistetaan, kalenterivuodesta 1. heinäkuuta ja seuraavan vuoden 30. kesäkuuta väliseksi ajaksi. Muutoksella varmistetaan, että kalastusmahdollisuudet perustuvat parhaaseen mahdolliseen arvioon tämän lyhytikäisen lajin vuotuisesta rekrytoinnista. 
            
            
               Asetuksessa (EU) 2018/120, jota muutettiin asetuksella (EU) 2018/1628, vahvistettiin sardellien TAC poikkeuksellisesti 18 kuukaudeksi 1.1.2018 ja 30.6.2019 väliseksi ajaksi. Tarkoitus oli mukautua uuteen heinäkuusta seuraavan vuoden kesäkuuhun kestävään tieteellisen arvioinnin ajanjaksoon. 
            
            
               Neuvoston asetuksessa (EU) 2019/124 sardellin TAC vahvistettiin nollaksi 1.7.2019 ja 30.6.2020 väliseksi ajaksi ICES-suuralueilla 9 ja 10 sekä unionin vesillä CECAF-alueella 34.1.1 odotettaessa uutta tieteellistä lausuntoa.  Toisessa vuoden 2019 kalastusmahdollisuuksiin tehdyssä muutoksessa hyväksyttiin tilapäinen TAC, joka mahdollistaa kalastuksen jatkumisen. Tieteellinen lausunto tuli saataville 28. kesäkuuta 2019. TAC olisi muutettava 1. heinäkuuta 2019 alkavaksi kaudeksi ICESin uuden tieteellisen lausunnon mukaisesti.
            
         
         
            
               Ehdotetuilla muutoksilla on myös tarkoitus muuttaa neuvoston asetusta (EU) 2018/2025, jolla vahvistetaan unionin aluksiin sovellettavat eräiden syvänmeren kalakantojen kalastusmahdollisuudet vuosiksi 2019 ja 2020. Kalastusmahdollisuuksia vahvistettaessa pilkkupagellia koskeva tieteellinen lausunto ICES-suuralueelle 10 oli käytettävissä ainoastaan vuoden 2019 osalta.  Tämän kalakannan kalastusmahdollisuudet päätettiin vahvistaa 576 tonniksi sekä vuodeksi 2019 että vuodeksi 2020. Tarvittaessa niitä muutetaan vuoden 2020 tieteellisen lausunnon perusteella. ICESin tieteellinen lausunto, jolla puollettiin 553 tonnin kalastusmahdollisuutta, julkaistiin 11. kesäkuuta 2019. Pilkkupagellin kalastusmahdollisuudet ICES-suuralueella 10 on muutettava  uusimman tieteellisen lausunnon mukaisesti.
            
            
               2019/0154 (NLE)
            
            
               Ehdotus
            
            
               NEUVOSTON ASETUS
            
            
               asetusten (EU) 2019/124 ja (EU) 2018/2025 muuttamisesta tiettyjen kalastusmahdollisuuksien osalta
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksessa (EU) 2019/124
                  1
                vahvistetaan unionin vesillä ja unionin aluksiin tietyillä unionin ulkopuolisilla vesillä sovellettavat tiettyjen kalakantojen ja kalakantaryhmien kalastusmahdollisuudet vuodeksi 2019.
            
            
               (2)Asetuksessa (EU) 2019/124 sardellin (Engraulis encrasicolus) suurin sallittu saalis, jäljempänä ’TAC’, ICES-alueilla 9 ja 10 sekä unionin vesillä CECAF-alueella 34.1.1 vahvistettiin nollaksi. Toisessa kalastusmahdollisuuksiin tehdyssä muutoksessa hyväksyttiin tilapäinen TAC, joka mahdollistaa kalastamisen jatkumisen. Sardelli on lyhytikäinen laji, ja sitä koskeva tieteellinen lausunto julkaistiin 28 päivänä kesäkuuta 2019. Sardellin saalisrajoituksia ICES-alueilla 9 ja 10 sekä unionin vesillä CECAF-alueella 34.1.1 olisi nyt muutettava Kansainvälisen merentutkimusneuvoston, jäljempänä ’ICES’, viimeisimmän tieteellisen lausunnon mukaisesti.
            
            
               (3)Neuvoston asetuksessa (EU) 2018/2025
                  2
                vahvistetaan unionin aluksiin sovellettavat eräiden syvänmeren kalakantojen kalastusmahdollisuudet vuosiksi 2019 ja 2020. Asetuksessa pilkkupagellin TAC ICES-suuralueella 10 vahvistettiin molempien vuosien osalta vuoden 2019 tieteellisen lausunnon perusteella ennen kuin vuoden 2020 tieteellinen lausunto oli käytettävissä. ICES julkaisi vuoden 2020 tieteellisen lausunnon 11 päivänä kesäkuuta 2019. TAC olisi vahvistettava viimeisimmän tieteellisen lausunnon mukaisesti. 
            
            
               (4)Asetukset (EU) 2019/124 ja (EU) 2018/2025 olisi muutettava tämän mukaisesti.
            
            
               (5)Asetuksessa (EU) 2019/124 säädettyjä sardellin kalastusmahdollisuuksia ICES-suuralueilla 9 ja 10 sekä unionin vesillä CECAF-alueella 34.1.1 sovelletaan 1 päivästä heinäkuuta 2019. Myös tätä muutosasetusta olisi näin ollen sovellettava kyseisestä päivämäärästä alkaen. Tällainen taannehtiva soveltaminen ei rajoita oikeusvarmuuden ja luottamuksensuojan periaatteiden soveltamista, koska asianomaisia kalastusmahdollisuuksia ei ole vielä käytetty loppuun,
            
            
               ON HYVÄKSYNYT TÄMÄN ASETUKSEN:
            
            
               1 artikla
               
            
               Korvataan asetuksen (EU) 2019/124 liitteessä I A oleva sardellin kalastusmahdollisuuksia ICES-suuralueilla 9 ja 10 sekä unionin vesillä CECAF-alueella 34.1.1 koskeva taulukko seuraavasti:
            
            
                     
                        Laji:
                     
                  
                  
                     
                        Sardelli
                     
                  
                  
                     
                         
                     
                  
                  
                     
                         
                     
                  
                  
                     
                        Alue:
                     
                  
                  
                     
                        9 ja 10; unionin vedet CECAF-alueella 34.1.1
                     
                  
               
                     
                         
                     
                  
                  
                     
                        Engraulis encrasicolus
                     
                  
                  
                     
                         
                     
                  
                  
                     
                         
                     
                  
                  
                     
                        (ANE/9/3411)
                     
                  
                  
                     
                         
                     
                  
               
                     
                        Espanja
                     
                  
                  
                     
                         
                     
                  
                  
                     
                        4 281
                     
                  
                  
                     
                        (1)
                     
                  
                  
                     
                        Varo-TAC
                     
                  
                  
                     
                         
                     
                  
                  
                     
                         
                     
                  
               
                     
                        Portugali
                     
                  
                  
                     
                  
                  
                     
                        4 671
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                  
                  
                     
                        8 952
                     
                  
                  
                     
                        (1)
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        Kiintiöön saa pyytää vain 1.heinäkuuta 2019 ja 30. kesäkuuta 2020 välisenä aikana.
                     
                  
                  
                     
                  
                  
                     
                  
                  
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
               2 artikla
            
            
               Korvataan asetuksessa (EU) 2018/2025 oleva pilkkupagellin kalastusmahdollisuuksia unionin vesillä ja kansainvälisillä vesillä ICES-suuralueella 10 koskeva taulukko seuraavasti:
            
         
         
            
                     
                         Laji:
                     
                  
                  
                     
                        Pilkkupagelli 
                     
                  
                  
                     
                        Alue:
                     
                  
                  
                     
                        Unionin ja kansainväliset vedet alueella 10
                     
                  
               
                     
                         
                     
                  
                  
                     
                        Pagellus bogaraveo 
                     
                  
                  
                     
                  
                  
                     
                        (SBR/10-)
                     
                  
               
                     
                        Vuosi
                     
                  
                  
                     
                        2019
                     
                  
                  
                     
                  
                  
                     
                        2020
                     
                  
                  
                     
                  
                  
                     
                        Varo-TAC
                     
                  
               
                     
                        Espanja
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Portugali
                     
                  
                  
                     
                        566
                     
                  
                  
                     
                  
                  
                     
                        543
                     
                  
                  
                     
                  
                  
                     
                  
                  
                     
                  
               
                     
                        Yhdistynyt kuningaskunta
                     
                  
                  
                     
                        5
                     
                  
                  
                     
                  
                  
                     
                        5
                     
                  
                  
                     
                  
                  
                     
                  
                  
                     
                  
               
                     
                        Unioni
                     
                  
                  
                     
                        576
                     
                  
                  
                     
                  
                  
                     
                        553
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        576
                     
                  
                  
                     
                         
                     
                  
                  
                     
                        553
                     
                  
                  
                     
                         
                     
                  
                  
                     
                         
                     
                  
                  
                     
                  
               
               3 artikla
            
            
               Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            
            
               Sitä sovelletaan 1 päivästä heinäkuuta 2019.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        Neuvoston asetus (EU) 2019/124, annettu 30 päivänä tammikuuta 2019, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2019 (EUVL L 29, 31.1.2019, s. 1).
               
               
                  
                     (2)
                  
                        Neuvoston asetus (EU) 2018/2025, annettu 17 päivänä joulukuuta 2018, unionin aluksiin sovellettavien eräiden syvänmeren kalakantojen kalastusmahdollisuuksien vahvistamisesta vuosiksi 2019 ja 2020 (EUVL L 325, 20.12.2018, s. 7).